CELEX: 32012D0654
Language: bg
Date: 2012-10-04 00:00:00
Title: 2012/654/ЕС: Решение за изпълнение на Комисията от 4 октомври 2012 година относно финансовия принос на Европейския съюз през 2012 г. към националните програми за събиране, управление и използване на данни в сектор „Рибарство“ на 6 държави членки (Германия, Литва, Нидерландия, Полша, Швеция и Обединеното кралство) (нотифицирано под номер C(2012) 6838)

23.10.2012   
            
            
               BG
            
            
               Официален вестник на Европейския съюз
            
            
               L 293/34
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 октомври 2012 година
   относно финансовия принос на Европейския съюз през 2012 г. към националните програми за събиране, управление и използване на данни в сектор „Рибарство“ на 6 държави членки (Германия, Литва, Нидерландия, Полша, Швеция и Обединеното кралство)
   (нотифицирано под номер C(2012) 6838)
   (само текстовете на английски, литовски, немски, нидерландски, полски и шведски език са автентични)
   (2012/654/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 24, параграф 1 от него,
   като има предвид, че:
   
               (1)
            
            
               В Регламент (ЕО) № 861/2006 се определят условията, при които държавите членки могат да получат принос от Европейския съюз за разходи, извършени в рамките на техните национални програми за събиране и управление на данни.
            
         
               (2)
            
            
               Тези програми следва да бъдат изготвени в съответствие с Регламент (ЕО) № 199/2008 на Съвета от 25 февруари 2008 г. за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (2) и Регламент (ЕО) № 665/2008 на Комисията от 14 юли 2008 г. за определяне на подробни правила за прилагане на Регламент (ЕО) № 199/2008 на Съвета за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (3).
            
         
               (3)
            
            
               Съгласно разпоредбите в член 4, параграф 4 и член 4, параграф 5 от Регламент (ЕО) № 199/2008 Белгия, България, Дания, Германия, Естония, Ирландия, Гърция, Испания, Франция, Италия, Кипър, Латвия, Литва, Малта, Нидерландия, Полша, Португалия, Румъния, Словения, Финландия, Швеция и Обединеното кралство представиха национални програми за събирането, управлението и използването на данни в сектор „Рибарство“ за 2011—2013 г. Тези програми бяха одобрени през 2011 г. в съответствие с член 6, параграф 3 от Регламент (ЕО) № 199/2008.
            
         
               (4)
            
            
               Белгия, България, Гърция, Дания, Естония, Италия, Кипър, Латвия, Румъния, Словения и Финландия не са изменили за 2012 г. националните си програми за 2011—2013 г. Със своето Решение за изпълнение 2012/276/ЕС (4) Комисията определя финансовия принос през 2012 г. към националните програми на посочените държави членки, с изключение на Гърция.
            
         
               (5)
            
            
               Съгласно член 5, параграф 2 от Регламент (ЕО) № 199/2008 Германия, Ирландия, Испания, Франция, Литва, Малта, Нидерландия, Полша, Португалия, Швеция и Обединеното кралство представиха измененията на своите национални програми за 2012 г. През 2012 г. Комисията одобри тези изменения за Германия, Литва, Нидерландия, Полша, Швеция и Обединеното кралство в съответствие с член 6, параграф 3 от Регламент (ЕО) № 199/2008.
            
         
               (6)
            
            
               Германия, Литва, Нидерландия, Полша, Швеция и Обединеното кралство представиха и годишни бюджетни прогнози за 2012 г. в съответствие с член 2 от Регламент (ЕО) № 1078/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки за събиране и управление на основни данни за рибарството (5). Комисията направи оценка на годишните бюджетни прогнози на държавите членки, както е определено в член 4 от Регламент (ЕО) № 1078/2008, като взе предвид одобрените изменения на националните програми в съответствие с член 6, параграф 3 от Регламент (ЕО) № 199/2008.
            
         
               (7)
            
            
               В член 5 от Регламент (ЕО) № 1078/2008 се постановява, че Комисията одобрява годишната бюджетна прогноза и взема решение относно годишния финансов принос на Съюза към всяка национална програма в съответствие с процедурата, определена в член 24 от Регламент (ЕО) № 861/2006, и въз основа на резултата от оценката на годишните бюджетни прогнози, както е посочено в член 4 от Регламент (ЕО) № 1078/2008.
            
         
               (8)
            
            
               В член 24, параграф 3, буква б) от Регламент № 861/2006 се постановява, че процентът на финансовия принос се определя с решение на Комисията. В член 16 от същия регламент се предвижда, че финансовите мерки на Съюза в областта на събирането на основни данни не надвишават 50 % от разходите, извършени от държавите членки по изпълнението на програмата за събиране, управление и използване на данни в сектор „Рибарство“.
            
         
               (9)
            
            
               Настоящото решение представлява решение за финансиране по смисъла на член 75, параграф 2 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6).
            
         
               (10)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният общ размер на финансовия принос на Съюза, който се отпуска на всяка държава членка за събирането, управлението и използването на данни в сектор „Рибарство“ за 2012 г., и процентът на финансовия принос на Съюза са определени в приложението.
   Член 2
   Адресати на настоящото решение са Федерална република Германия, Република Литва, Кралство Нидерландия, Република Полша, Кралство Швеция и Обединеното кралство Великобритания и Северна Ирландия.
   
      Съставено в Брюксел на 4 октомври 2012 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 160, 14.6.2006 г., стр. 1.
   
      (2)  ОВ L 60, 5.3.2008 г., стр. 1.
   
      (3)  ОВ L 186, 15.7.2008 г., стр. 3.
   
      (4)  ОВ L 134, 24.5.2012 г., стр. 27.
   
      (5)  ОВ L 295, 4.11.2008 г., стр. 24.
   
      (6)  ОВ L 248, 16.9.2002 г., стр. 1.
   
      ПРИЛОЖЕНИЕ
      
         НАЦИОНАЛНИ ПРОГРАМИ 2011—2013 г.
      
      
         ДОПУСТИМИ РАЗХОДИ И МАКСИМАЛЕН ПРИНОС НА СЪЮЗА ЗА 2012 Г.
      
      
                  (EUR)
               
            
                  Държава-членка
               
               
                  Допустими разходи
               
               
                  Максимален принос на Съюза
                  (в размер на 50 %)
               
            
                  Германия
               
               
                  6 942 364,00
               
               
                  3 471 182,00
               
            
                  Литва
               
               
                  215 902,00
               
               
                  107 951,00
               
            
                  Нидерландия
               
               
                  4 427 312,00
               
               
                  2 213 656,00
               
            
                  Полша
               
               
                  967 705,00
               
               
                  483 852,50
               
            
                  Швеция
               
               
                  5 961 618,00
               
               
                  2 980 809,00
               
            
                  Обединено кралство
               
               
                  8 544 243,00
               
               
                  4 272 121,50
               
            
                  Общо
               
               
                  27 059 144,00
               
               
                  13 529 572,00